23. ΝΟΜΟΣ υπ’ αριθ.82 της 17/19 Ιουλ.1975 (ΦΕΚ Α΄146) Περί καταργήσεως του άρθρ.3 του Π.Δ.291/1974 «περί συστάσεως και συνθέσεως Υπηρεσιακού Συμβουλίου παρά τω Υπουργείω Πολιτισμού και Επιστημών και συγχωνεύσεως των Κλάδων Γ1 Αρχιφυλάκων – Φυλάκων και Γ2 νυκτοφυλάκων». Άρθρ.1.-Καταργείται το άρθρ.3 του Π.Δ.291/ 1974 (ανωτ.αριθ.17) και επανασυνιστώνται οι υπό του Β.Δ.55/1972 «περί μεταφοράς των θέσεων του καταργηθέντος Υπουργείου Προεδρίας Κυβερνήσεως» (τόμ.1 σελ.116, 807) προβλεπόμενοι Κλάδοι Γ1 Αρχιφυλάκων – Φυλάκων και Γ2 Νυκτοφυλάκων, διεπόμενοι εφεξής υπό της εφ’ εκάστου τούτων ισχυούσης προ της συγχωνεύσεως των νομοθεσίας, τιθεμένης εκ νέου εν ισχύϊ. Άρθρ.2.-Εκ των ανηκόντων εις τον δια του άρθρ.1 καταργούμενον Κλάδον Γ1 Αρχαιοφυλάκων υπάλληλοι εντάσσονται οι μεν υπηρετούντες κατά την δημοσίευσιν του Π.Δ.291/1974 εις τον Κλάδον εις ον ανήκον, οι δε προσληφθέντες μεταγενεστέρως αναλόγως του βαθμού των εις ένα των επανασυνιστωμένων Κλάδων Γ1, Αρχιφυλάκων – Φυλάκων και Γ2 Νυκτοφυλάκων, δι’ αποφάσεως του Υπουργού Πολιτισμού και Επιστημών, εκδιδομένης μετά σύμφωνον γνώμην του οικείου Υπηρεσιακού Συμβουλίου και δημοσιευομένης δια της Εφημερίδος της Κυβερνήσεως. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 